אוראל צברי

אוראל מרסל צַבָּרִי (נולד ב-28 בנובמבר 1993) הוא שחקן, מדבב, קומיקאי, חקיין ואושיית רשת ישראלי. צברי נולד וגדל בשכונת מרמורק שברחובות, לאב ממוצא תימני ולאם ממוצא אשכנזי מצרפת. התחנך בבית הספר היסודי מעלות משולם, ובתיכון בישיבת הדרום שבעיר הולדתו. בנם הבכור של יקיר, מורה במקצועו, ושל מרים, גננת ילדים. לו אחות צעירה. בהיותו בן 9, עברה משפחתו זמנית עמו, לבלגיה (כשנתיים) ולצרפת (כשנה) בשל עבודת הוריו, שם למד בין השאר לעשות סקי, וכן לדבר צרפתית. שירת בצה"ל באגף המודיעין בזכות ידיעת השפה הערבית אותה רכש בעיקר במגמה מורחבת בתיכון. ומאוחר יותר עבד במשך תקופה מחוץ לישראל. כשחזר לישראל, למד לתואר ראשון במזרח תיכון ומדיניות חוץ באוניברסיטת אריאל בשומרון. כסטודנט, בין השאר יצר סרטונים עם יוני חרל"פ בחברת התוכן והאנימציה שרוטונים, וכן השתתף בפינה בתוכנית האירוח של אסף הראל בערוץ 10. ב-8 באוקטובר 2023, ביומה השני של מלחמת חרבות ברזל של מדינת ישראל, גויס למילואים. בשנת 2001 כשהיה בן 8 התארח בתוכנית הילדים "בחדר של חני" שהנחתה חני נחמיאס, ושודרה בטלוויזיה החינוכית של רשות השידור. בשנת 2011 השתתף בשלב האודישנים של העונה ה-9 של "כוכב נולד" בערוץ 2 של קשת, שם חיקה את שופטת התוכנית מרגלית (מרגול) צנעני ושר את שירה "עוד יהיה לי". באותה השנה גם הופיע בבמה המרכזית בעיר רחובות, בערב העצמאות ה-63 של מדינת ישראל, לצדו של המנחה דניאל מורשת. ב-2013 השתתף בשלב האודישנים של התוכנית "זה לא אמיתי" ששודרה בערוץ 24. ב-2017 השתתף בתוכנית האירוח והסאטירה "לילה טוב עם אסף הראל" בהנחייתו של אסף הראל (לימים חבר מועצת העיר תל אביב), ששודרה בערוץ 10. ב-2018 החל להשתתף בתוכנית "תעשה לי סאב" בערוץ הילדים, לצדם של כוכבי ערוץ הילדים קווין רובין וטום באום. בינואר 2019 החל להשתתף בסרטוני הוולוגים בערוץ היוטיוב של קווין רובין. באותה שנה, לוהק לתפקיד משני בפסטיגל. בנובמבר 2019 השתתף בקמפיין פרסומי לאפליקציית החנייה הישראלית סלופארק. בתקופת הקורונה לקח חלק בצוות הבידור בערוץ הילדים, השתתף כפאנליסט בתוכניות האירוח "מסיבה עם איתי לוי" בערוץ 24, ו"הדו"ח היומי" ברשת 13. החל משנת 2020 משחק בסדרת הנעורים "זיגי" ב-TeenNick למנויי הוט, בתפקיד תום פרץ. באותה שנה שיחק בסדרה "שמשון הגיבור" בערוץ הילדים, ודיבב לעברית בסרט "חבורת חיות המחמד" את רונאלדו. כמו כן, התארח בתוכנית האירוח "דין ואנג'ל" בערוץ דיסני ישראל. בשנת 2021 שיחק בתפקיד מרכזי בעונה השנייה של "שבאבניקים" מבית HOT, גילם את דמותו של אלקנה בסדרה "שמשון גיבור" ב-BIGI, ודיבב לעברית בסרט האנימציה "קרקס החיות" את מריו זוקיני. באותה שנה גילם את אנטיוכוס הרשע במחזמר "המכבים" של רינת גבאי, המבוסס על הסיפור החז"לי של חג החנוכה. בשנת 2022 הוא התמודד בעונה השמינית של תוכנית המציאות "רוקדים עם כוכבים" בקשת 12, והיה למודח האחת-עשרה. לוהק לתוכנית הדוקו-ריאליטי "גולסטאר" לעונתה העשירית ב-HOT, לסרטי הקולנוע הישראליים: "הסיפור שלנו", ו"אוהב אותך צ'ארלי", ולמחזמר "החבדניקים" שעלה בתיאטרון הקאמרי. בספטמבר באותה שנה, החל לככב בתור אבי גולדה בסדרת הנוער הקומית "גולדה ומאיר", בערוץ TeenNick, וחיקה גם את אליאב זוהר, רבקה גולדקנופף, עומר אדם, ואישים נוספים בתוכנית המערכונים הסאטירית "ארץ נהדרת", שבקשת 12. בנוסף השתתף בעונה השנייה של סדרת דרמת הפשע "המדובב" מבית yes. כמו כן, באותה השנה השתתף לצידה של השחקנית ליאת הר לב בפרסומת טלוויזיונית לחברת שופרסל. בשנים 2022–2024 גילם את דמותו של ציון קורקוס במשך שתי עונות בסדרה הקומית "שנות ה-90" ברשת 13. בשנת 2023 גילם פעם נוספת את דמותו של ציון קורקוס בסרט הקולנועי הקומי "ההילולה", הממשיכה את עלילת סדרת הטלוויזיה "שנות ה-90", המהווה בעצמה סדרת המשך ל"שנות ה-80". באותה השנה השתתף בעונתה השלישית של תוכנית הראיונות שמשודרת בכאן 11 "סיפורים מהכורסה". כמו כן באותה השנה שיחק בסדרת הספין-אוף "קופיקו בספרייה" בערוץ ג'וניור למנויי יס, בה גילם את שומריקו. בשנת 2024 ישתתף בשנית בפסטיגל 2024. באותה השנה דווח כי צברי יחל לשמש כפרזנטור של בנק ירושלים. באותה השנה עתיד להשתתף ב"תמונות יפואיות" סרט המשך המבוסס על הסדרה. כמו כן באותה השנה לוהק לעונתה החמישית של הסדרה הקומית "קופה ראשית" בכאן 11 של תאגיד השידור. צברי נשוי לשחקנית והמדבבת סיון תם, והם מתגוררים בעיר הולדתו רחובות. הוא אוהד של קבוצת הכדורגל הפועל מרמורק מרחובות, ואף שימש ככרוז שלה בעונה בה עלתה לליגה הלאומית. מדיה וקבצים בנושא אוראל צברי בוויקישיתוף אוראל צברי, ברשת החברתית פייסבוק אוראל צברי, ברשת החברתית אינסטגרם אוראל צברי, ברשת החברתית טיקטוק אוראל צברי, במיזם "אישים" לתיעוד היצירה הישראלית אוראל צברי, במסד הנתונים הקולנועיים IMDb (באנגלית) רותי ורד, אוראל צברי: "רוב הדמויות שאני עושה הן מהחיים האישיים שלי. אני מכניס את הז'רגון המרמורקי שלי, אני 'מתהבל' עם כל המילים שאני מביא מהבית ואנשים וילדים עפים על זה", באתר ערים רחובות, 16 במאי 2019 משה אבוטבול, אוראל צברי: "עזבתי את משרד הביטחון לטובת עולם הבידור", באתר פרוגי, 12 בנובמבר 2020 בר זגה, אוראל צברי: "אני שמן ולא מנסה להסתיר, לרטש או לשנות", במדור "פנאי פלוס" באתר ynet‏, 26 בפברואר 2021 רעות ברזילי, ‏איש משרד הביטחון שהפך לכוכב בשבאבניקים: "אימא שלי אומרת - 'אתה שמן, תעשה משהו עם עצמך'", באתר ‏מאקו‏, 29 בספטמבר 2021 דינה חלוץ, השחקנית סיון תם תרמה ביציות 3 פעמים. כיצד הגיב לכך בן זוגה, כוכב הרשת אוראל צברי?, באתר ynet, 25 באוקטובר 2021 אפרת וכטל, ‏אמא אמרה שאף אחת לא תסתכל עליי אם אני לא ארזה, אבל בסוף מישהי הסתכלה. ועוד אחת היפהפיות, באתר ‏מאקו‏, 11 באוגוסט 2022 ערן סויסה, אוראל צברי: "מסר לאימהות לילדים שמנים - תימנעו מהערות, זה שורט בנפש", באתר ישראל היום, 22 בדצמבר 2022 רחלי מלק-בודה, ‏"אמרתי להורים שאני יוצא לנטיעות בבני עקיבא, ובמקום זה נסעתי לאודישנים", בעיתון מקור ראשון, 1 באוקטובר 2023 מערכת האתר, רפואה שלמה: הקומיקאי וכוכב הילדים מרחובות אוראל צברי חיובי לקורונה, באתר www.myrehovot.co.il, ‏2020-12-29 https://www.be106.net/233/59737 רותי ורד, אוראל צברי: "רוב הדמויות שאני עושה הן מהחיים האישיים שלי. אני מכניס את הז'רגון המרמורקי שלי, אני 'מתהבל' עם כל המילים שאני מביא מהבית ואנשים וילדים עפים על זה", באתר ערים רחובות, 16 במאי 2019 ערן סויסה, אוראל צברי: "מסר לאימהות לילדים שמנים - תימנעו מהערות, זה שורט בנפש" | ישראל היום, באתר www.israelhayom.co.il, ‏2022-12-23 אוראל צברי חוגג יום הולדת ומשתף סרטון נוסטלגי, באתר "סרוגים", 29 בנובמבר 2022 האודישן של אוראל צברי - mako, נבדק ב-2019-11-16 אוראל צברי- הופעות יום העצמאות ברחובות- חיקויים, סרטון בערוץ "Orel Tsabari", באתר יוטיוב (אורך: 09:50) תעשה לי סאב, באתר ערוץ הילדים עכשיו תורי: אוראל צברי הוא הכוכב הקורע החדש ברשת, באתר פרוגי, ‏2019-06-04 פרסום ראשון: הליהוק החדש והמפתיע לפסטיגל 2019, באתר פרוגי, ‏2019-07-09 סתיו נמר, ‏על בסיס מפה: האפליקציה שתאתר חניות פנויות בזמן אמת, באתר מעריב אונליין, 12 בנובמבר 2019 מאור בן הרוש‏, בכיסים מלאים: אוראל צברי נכנס לליגה של הגדולים בקמפיין חדש, באתר וואלה, 16 במאי 2024 גיל משעלי, ‏אחרי 29 שנה: "תמונות יפואיות" חוזרת - הפעם לקולנוע, באתר ‏מאקו‏, 6 בפברואר 2024 ערן סויסה, לקראת העונה החמישית: ליהוקים מפתיעים במיוחד ל"קופה ראשית", באתר www.israelhayom.co.il, ‏19/5/2024 מי עומד מאחורי הסרטונים של "עירית"? אוראל צברי היוטיובר מרחובות, באתר mynetrehovot.co.il